މަންމައަށްޓަކާ 27 އަހަރު ވީ ޤްރްބާނީގެ އަގު އަންހެނަކަށް މިދުނިޔޭގަ ލިބުނު ގޮތުގެ ވާހަކަ\nޝާނީގެ މަންމަ ޕެރަލައިޒްވީ ޝާނީގެ އުމުރުން އެންމެ 13 އަހަރުގައެވެ. އެދުވަހުން ފެށިގެން މަންމަގެ ހުރިހާ ކަމެއް ބަލަހައްޓަމުން ގެންދިއައީ ޝާނީއެވެ. ބައްޕައަށް ލިބޭ މަދު ފައިސާކޮޅުން ގޭތެރޭގެ ޚަރަދުތައްވެސް ހަމަޖައްސަމުންނެވެ.\nމަންމަ ޕެރަލައިޒް ވުމާއިއެކު ޝާނީ ނިންމީ ސްކޫލަށް ދިއުންވެސް ހުއްޓާލުމަށެވެ. އަދި ވަގުތުވީ ވަރަކުން ގޭގައި ކިޔަވައިގެން ލިބުނު ޢިލްމެއް ޙާޞިލުކުރުމަށެވެ.\nޝާނީގެ ދޮށްޓަށް ތިބެނީ2ބޭބެއިންނެވެ. އެއީ ފިރިހެންކުދިން ކަމަށްވުމުން މަންމަ ތާހިރުކޮށް ހެދުމަކީ ކުރެވޭނެ ކަމެއް ނޫނެވެ. ހަގަށް ތިބީ ދެ އަންހެން ކުދިންނެވެ.9އަހަރާއި7އަހަރުގެ ދެކުދިންކަމަށްވުމުން މަންމަ ބެލެހެއްޓުމަކީ އެކުދިންނަށް ކުރެވޭނެ ކަމެއް ނޫނެވެ. މަންމަ ބަލަހައްޓަން ބައްޕަ ގޭގައި ހުރެއްޖެނަމަ ލާރިއެއް ލިބޭނެ ގޮތެއް ނެތެވެ. މިހުރިހާ ސަބަބުތަކަށްޓަކައި ޝާނީއަށް އެ ނިންމުން ނިންމަން މަޖުބޫރުވީއެވެ.\nޝާނީ ބޮޑުވެގެން އައިއިރު ޝާނީ އަކީ އަވަށުގެ އެންމެ ރީތިކުދިންގެ ތެރޭގައި ހިމެނޭ ކުއްޖެކެވެ. އެހެންކަމުން ކައިވެންޏަށް އެދި ގިނަ ޒުވާނުން ޝާނީއަށް ހުށަހަޅަމުންދިއައެވެ. ޝާނީގެ ގެވެހިކަން ވެގެންދިއައީ ގިނަ ބައެއްގެ ސަމާލުކަން ޝާނީއަށް އަމާޒުވި އެންމެ ބޮޑު ސަބަބެވެ.\nޝާނީ އެންމެންނަށްވެސް ދިން ޖަވާބަކީ އޭނާގެ ހުރިހާ ސަމާލުކަމެއް ދޭން ބޭނުމީ މަންމައަށް ކަމަށެވެ. ކައިވެންޏެއް ކޮށްފިނަމަ ކުރިމަތިވާނީ މައްސަލަތައް ކަމަށެވެ. ކައިވެނިކުރަން އުޅޭއިރު ޤަބޫލު ކަމަށް ބުނި ނަމަވެސް ކައިވެންޏަށްފަހު އެކަށީގެންވާ ގޮތަކަށް އަޅައި ނުލެވޭނަމަ މައްސަލަތައް ނުކުންނާނެ ކަމަށެވެ. ކައިވެންޏެއް ކުރަން ބޭނުންވަނީ ހުރިހާ ސަމާލުކަމެއް ފިރިމީހާއަށް ދެވޭނެ ގޮތަށް ކަމަށެވެ.\nޝާނީގެ މަންމަ ނިޔާވީ ޝާނީ އޭނާގެ މަންމަ ބަލަހައްޓަމުން ގެންދާތާ 27 އަހަރުފަހުންނެވެ. ޝާނީގެ އުމުރުން 40 އަހަރުގައެވެ.\nޝާނީގެ މަންމަ ނިޔާވިތާ ކުޑަދުވަސްކޮޅެއްގެތެރޭގައި ޝާނީއަށް މަސައްކަތެއް ލިބުނެވެ. އަވަށުގެ މުއްސަނދި އާއިލާއަކަށް ޚިދުމަތްކުރުމަށެވެ. އެމަސައްކަތް ޝާނީ ޤަބޫލުކުރީ ކިޔެވިފައި ނެތުމުން ރަނގަޅު ވަޒީފާއެއް ނުލިބޭނެތީއެވެ.\nވަޒީފާ ގައި އުޅޭތާ ދުވަސްކޮޅެއްވީތަނާ ޝާނީގެ ސާހިބުން ދުބާއީއަށް ދަތުރެއް ކުރަން ނިންމިއެވެ. އަދި އެ ދަތުރުގައި ޝާނީ ވެސް ގެންދަން ނިންމިއެވެ. ޝާނީ ދަތުރު ދިއައީ ހުސްއަތާއެވެ. އަތުގައި އެއްވެސް ފައިސާއެއް ނެތުމުންނެވެ.\nއެއީ މިދިއަ އަހަރުގެ އެޕްރިލް މަހެވެ. ދަތުރު ނިންމާފައި ފުރަން އައިސް ތިބުމުގެ ތެރޭގައި ސާހިބު މީހާ ޑިޔުޓީ ފްރީން ކޮންމެ މީހަކަށް ރެފްލް ޓިކެޓެއް ގަތެވެ. ޝާނީއަށްވެސް ޓިކެޓެއް ދިނެވެ.\nޝާނީ އެޓިިކެޓް ބަލައިގަތީ އެއީ ވަރަށް އަގު ބޮޑު އެއްޗެއްކަމުގައި ދެކެމުންނެވެ. ޓިކެޓްގެ އަގަކީ 50 ދިރުހަމް ނަމަވެސް ކުއްލިއަކަށް 50 ދިރުހަމްގެ ކަރުދާސްކޮޅެއް ނަމަވެސް ލިބުން ޝާނީއަށް ވެގެންދިއައީ ވަރަށް ބޮޑު ކަމަކަށެވެ.\nއެނބުރި ޤައުމަށް ގޮސް ޝާނީ އެޓިކެޓް ވަރަށް ރަނގަޅަށް ރައްކާކުރިއެވެ. ކޮންމެވެސް ދުވަހަކުން އެއަށް ކޮންމެވެސް އެއްޗެއް ލިބިދާނެކަމުގެ ފޮނި އުންމީދު އޮތުމުންނެވެ.\nމިދިއަ އަހަރުގެ ޖުލައި މަހު ޝާނީ ވަނީ ކައިވެންޏެއްވެސް ކޮށްފައެވެ. ފަޤީރު ދަނޑުވެރިއަކާއިއެވެ. ދުވާލު ސާހިބުންނަށް ނޯކިރީ ކޮށްދިނުމަށްފަހު ރޭގަނޑުގެ ވަގުތުތައް ހޭދަކުރަނީ ފިރިމީހާ އާއިއެކުގައެވެ. އޭނާގެ ޖިފުޓީގައެވެ. ވަގުތު ހޯދައިގެން ގެއަށް ގޮސް މުސްކުޅިވެ ބަލިއެނދުގައި އޮންނަ ބައްޕައަށް ވެސް ޚިދުމަތްކުރެއެވެ.\nމިދިއަ އަހަރުގެ ނޮވެމްބަރު މަހެވެ. މެންދުރު ކާން އިންދައި ސާހިބު މީހާއަށް ފޯނުކޯލެއް އައެވެ. އަދި ފޮޓޯއެއްވެސް ފޯނަށް ލިބުނެވެ. އެއަށްފަހު ހިނިތުންވެލާފައި ބުނެލިއެވެ.\nޝާނީއެވެ. ޝާނީ އަހަރެމެންނަށްވުރެ މާ މުއްސަނދިވީއެވެ. ދެން ޘާނީ އަހަރެމެން ދުކޮށްލާނީ ހެއްޔެވެ؟\nދޭނެ ޖަވާބެއް ޝާނީއަކަށް ނުއެނގުނެވެ. ވެގެން މިއުޅެނީ ކިހިނެއްކަންވެސް ނުއެނގޭތީއެވެ. ހިނިތުންވެލައިގެން ސާހިބުންނަށް ބަލަހައްތައިގެން ހުރީއެވެ.\n"ޝާނީއެވެ. ދުބާއީއަށް ދާން ފުރަން ތައްޔާރުވާށެވެ. މިހަފްތާގެ ގުރުވަތުން 1 ވަނައަށް ހޮވިފައިވަނީ ޝާނީގެ ޓިކެޓެވެ. ބޮޑު އިނާމެއް ލިބޭނެއެވެ. ހަވާލުވާން ދާންވީއެވެ." ނަމަވެސް އިނާމަކަށް ލިބެނީ ކޮން އެއްޗެއް ކަމެއް ސާހިބު މީހާ ނުބުނެއެވެ.\nސާހިބު މީހާ އާއި އެނާގެ އަނބިމީހާ ޝާނީ ގޮވައިގެން ދުބާއީއަށް ދިއައެވެ. އެއާޕޯޓުގައި ބޮޑު ރަސްމިއްޔާތެއް ބާއްވާފައި ޝާނީ އާއި ހަވާލުކުރީ2މިލިއަން ދިރުހަމްގެ ޗެކެކެވެ.\nޝާނީ ނިޞްބަތްވަނީ އިންޑިއާގެ ކެރަލާ ސްޓޭޓަށެވެ. ޝާނީގެ އުންމީދަކީ ބައްޕައާއި އެއްބަނޑުކުދިންގެ ގެ ރަނގަޅު ފެންވަރަކަށް ހަދައިދިނުމެވެ. އެއަށްފަހު ޝާނީގެ ނަމުގައި ކުޑަވަރެއްގެ ގެއެއް ގަތުމެވެ. ޢާއިލާގައި ކިޔަވައިގެން ތިބި ކުދިން ތިބުމާއިއެކު ޢާއިލީ ވިޔަފާރިއެއްގެ ގޮތުގައި ވިޔަފާރިއެއްވެސް ފެށުމެވެ. ޝާނީގެ ފިރިމީހާ ހުރީ ޝާނީއަށް ލިބުނު ފައިސާ ޝާނީ ބޭނުން ކަމަކަށް ޚަރަދުކުރަން ރުހިގެންނެވެ.


Dua kuraasve. Ijaaba kurahvvane! | Qibla Hajj & Umrah Pvt Ltd\nސެޕްޓެމްބަރ 5, 2019 ދީނީ ލިޔުން\nދީނީ އަދި ދުނިޔަވީ ހުރިހާކަމެއްގައި ރެއާއި ދުވާލު ދުޢާ ކުރުމަކީ ވަރަށް މުހިންމު ކަމެކެވެ. އުފާވެރިކަމާއި ހިތާމާގައިވެސް ދުޢާކުރުން ގިނަކުރުމަށް މާތްﷲ ވަނީ އަންގަވާފައިވެއެވެ. އެހެންކަމުން ދުޢާ ކުރާށެވެ. މާތްﷲ އިޖާބަކުރައްވާނެއެވެ.\nދުޢާ ކުރުމުގެ މުހިއްމުކަން ބަޔާން ކުރައްވާ މާތްﷲ سورة الغافر 60 ވަނަ އާޔަތުގައި ވަޙީކުރައްވާފައިވެއެވެ. ”وَقَالَ رَبُّكُمُ ادْعُونِي أَسْتَجِبْ لَكُمْ إِنَّ الَّذِينَ يَسْتَكْبِرُونَ عَنْ عِبَادَتِي سَيَدْخُلُونَ جَهَنَّمَ دَاخِرِينَ“\nމާނަ: ”އަދި ތިޔަބައިމީހުންގެ ވެރިރަސްކަލާނގެ ވަޙީކުރެއްވިއެވެ. ތިޔަބައިމީހުން ތިމަންރަސްކަލާނގެއަށް ދުޢާކުރާށެވެ. އޭރުން ތިމަންރަސްކަލާނގެ ތިޔަބައިމީހުންނަށް އިޖާބަދެއްވާހުށީމެވެ. ހަމަކަށަވަރުން ތިމަންރަސްކަލާނގެއަށް ދުޢާކުރުމުން ބޮޑާވެގަންނަ މީހާ ނިކަމެތި ޙާލުގައި ނަރަކައަށް ވަންނަ ހުއްޓެވެ.“\nދުޢާއަކީ ﷲގެ ޙަޟްރަތުގައި އެންމެ ލޮބުވެތި ޢަމަލެކެވެ. ﷲ އަށް ދުޢާކުރާ މީހުންނާއި އެކަލާނގެ ކުއްތަންވެގެންވާކަން ކީރިތި ޤުރުއާނުން ސާބިތުވެއެވެ. ދުޢާ ކުރާމީހުންނަށް މާތްﷲ ވަނީ ހާއްސަ މަޤާމެއް ދެއްވާފައެވެ. ﷲ އަށް ދުޢާކޮށް އުޅޭމީހުން ރަސޫލާ ޞައްލައްﷲ ޢަލައިހި ވަސައްލަމަ ގެ އަރިހުން ދުރު ނުކުރެއްވުމަށްވެސް ﷲ އަންގަވާފައިވެއެވެ.\nالكهف ސޫރަތުގެ 28 ވަނަ އާޔަތުގައި މާތްﷲ ވަހީކުރައްވާފައިވާ ބަސްފުޅުގެ މާނާގައިވަނީ ”އަދި އެއުރެންގެ ވެރިރަސްކަލާނގެ ވަޖުހުފުޅު އެދިގެން އެކަލާނގެއަށް ހެނދުނާއި ހަވީރު ދުޢާކޮށް އަޅުކަންކޮށް އުޅޭ މީހުންނާއެކު ކަލޭގެފާނުގެ ނަފްސު ހިފަހައްޓަވައި ކެތްކުރައްވާށެވެ.“\nދުނިޔެއާއި އާޚިރަތުގެ ހެވަށް އެދި ގިނަގިނައިން ތަކުރާރުކޮށް ދަންނަވަންވީއެވެ. އިންޝާﷲ ދުޢާ އިޖާބަ ކުރައްވާނެއެވެ. ރަސޫލާ ޞައްލައްﷲ ޢަލައިހި ވަސައްލަމަ ވެސް ވަހީ ކުރައްވާފައިވަނީ އެދޭ ކަމެއް ކަނޑައެޅިގެން ބުނުމަށެވެ.\nلا يَقُولَنَّ أَحَدُكُمْ : اللَّهُمَّ اغْفِرْ لِي إِنْ شِئْتَ ، اللَّهُمَّ ارْحَمْنِي إِنْ شِئْتَ ، لِيَعْزِمْ الْمَسْأَلَةَ ، فَإِنَّ اللهَ لا مُكْرِهَ لَهُ މާނައަކީ: ”އިބަ ﷲ އިރާދަކުރައްވައިފިނަމަ މިއަޅާގެ ފާފަ ފުއްސަވާ ރަޙްމަތް ލައްވާށޭ ނުބުނާށެވެ. އެދޭ ކަމެއް ކަނޑައެޅިގެން ބުނާށެވެ. ﷲ އަށް އެއްވެސް މަޖްބޫރުކަމެއް ނެތެވެ.“


މިއިދާރާގެ، ތިރީގައިމިވާ މަޤާމަށް މީހަކު ހޯދަން ބޭނުންވެއްޖެއެވެ.\n2. ދިވެހިރާއްޖޭގެ ޕެންޝަނާބެހޭ ޤާނޫނުގެދަށުން ލިބިދެވޭ ޕެންޝަން ފައިސާ.\n3. ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާއާއި، ރަމަޟާންމަހުގެ ޢިނާޔަތުގެ ފައިސާއާއި، ދަތުރު އެލަވަންސް.\nޕޮލިސީ، ޕްލޭނިންގ، ރިސަރޗް އެންޑް މޮނިޓަރިންގ، ނިލަންދެއަތޮޅު އުތުރުބުރީ އަތޮޅު ކައުންސިލްގެ އިދާރާ\n1. ރިސަރޗް، އިވެލުއޭޝަން، މޮނިޓަރިންގ، ސްޓެޓިސްޓިކްސް، އިންފޮމޭޝަން ޓެކްނޮލޮޖީ، ޕްލޭނިންގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތު ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ؛\n2. ރިސަރޗް، އިވެލުއޭޝަން، މޮނިޓަރިންގ، ސްޓެޓިސްޓިކްސް، އިންފޮމޭޝަން ޓެކްނޮލޮޖީ، ޕްލޭނިންގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލުކޮށްފައިވުން. ނުވަތަ؛\n3. ރިސަރޗް، އިވެލުއޭޝަން، މޮނިޓަރިންގ، ސްޓެޓިސްޓިކްސް، އިންފޮމޭޝަން ޓެކްނޮލޮޖީ، ޕްލޭނިންގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، ގުޅުންހުރި އެހެން ދާއިރާއަކުން ލެވެލް4ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\n1. ތަފާސްހިސާބާބެހޭ ރިޕޯޓުތައް ހަދައި، އެ ރިޕޯޓުތައް ފޮނުވަންޖެހޭ ފަރާތްތަކަށް ފޮނުވުން.\n2. އަތޮޅު ކައުންސިލްގެ އިދާރާގެ ތަފާސްހިސާބުތައް ބެލެހެއްޓުން.\n3. ސީ. ޕީ. އައި އެކުލަވައިލުމުގައި އަތޮޅާއި ރަށު ފެންވަރުގައި އެއްކުރަންޖެހޭ ބާޒާރުގެ އަގުތަކުގެ މަޢުލޫމާތު އެއްކޮށް، ކަނޑައެޅިފައިވާ ސުންގަނޑިއަށް ގަވާއިދުން ކަމާބެހޭ ފަރާތްތަކަށް ފޮނުވުން.\n4. ޑީ. އެން. ޕީ ގެ ތަފާސްހިސާބާބެހޭ ޑިވިޜަނުން އެކުލަވައިލުމަށް ހަމަޖެހިފައިވާ، ރަށްރަށުގެ ތަފާސްހިސާބުގެ އަހަރީ ފޮތަށް ބޭނުންވާ ރަށުފެންވަރުގެ ތަފާސްހިސާބު ފޯރުކޮށްދިނުން.\n5. ސަރުކާރުގެ އެކި އޮފީސްތަކުން އަތޮޅާއި ރަށުފެންވަރުގެ އިދާރީ ތަފާސްހިސާބު އެއްކުރުމަށް ބޭނުންކުރާ ފޯމުތައް ފުރިހަމަކުރުން.\n6. އަތޮޅާއި ރަށުފެންވަރުގައި ހިންގޭ ތަފާސްހިސާބުގެ ތަމްރީނު ޕްރޮގްރާމްތައް ވިލަރެސްކުރުން.\n7. އަތޮޅާއި ރަށުފެންވަރުގައި ހިންގޭ އެކިއެކި ސަރވޭތަކުގެ ލިސްޓާއި ރެކޯޑް ބެލެހެއްޓުން.\n8. އަތޮޅާއި ރަށުފެންވަރުގައި ތަފާސްހިސާބު ބޭނުންވާ ފަރާތްތަކަށް ފޯރުކޮށްދެވޭ މިންވަރު އިތުރުކުރުމާއި، ކަމާބެހޭގޮތުން ހޭލުންތެރިކަން އިތުރުކުރުން.\n9. އަތޮޅާއި ރަށުފެންވަރުގައި މަސައްކަތް ހިންގާ ތަންތަނުގެ ލިސްޓެއް ބެލެހެއްޓުން.\n10. ބޯހިމެނުމާއި ސަރވޭތަކަށް ބޭނުންވާ ލިސްޓިންގ ރަށުފެންވަރުގައި ނެގުމާއި، މި މަޢުލޫމާތު އަޕްޑޭޓްކުރަން ބޭނުންވާ މިންވަރަކުން އެ މަސައްކަތް ކުރުން.\n11. ބޯހިމެނުމާއި ސަރވޭތަކަށް ބޭނުންވާ ރަށްރަށުގެ ޗާޓްތައް އަޕްޑޭޓްކޮށް ބެލެހެއްޓުން.\n12. ބޯހިމެނުމާއި ސަރވޭތަކުގައި އަތޮޅާއި ރަށުފެންވަރުގައި ހަރަކާތްތެރިވާ އިނިއެމަރޭޓަރުންނާއި ސުޕަވައިޒަރުން ތަމްރީނުކުރުން.\n13. އަތޮޅާއި ރަށުފެންވަރުގައި ތަފާސްހިސާބު އެއްކުރުމުގެ މަސައްކަތް ސުޕަވައިޒްކޮށް ވިލަރެސްކުރުން.\n14. އަތޮޅާއި ރަށުފެންވަރުގައި ތަފާސްހިސާބު އެއްކުރުމުގެ މަސައްކަތް ޢަމަލީގޮތުން ސުޕަވައިޒްކުރުމަށްޓަކައި އަތޮޅުގެ ރަށްރަށަށް ދަތުރުކުރުން.\n15. ތަފާސްހިސާބާބެހޭ މަސައްކަތް ހިނގާގޮތުގެ މަޢުލޫމާތުދީ، ކަމާބެހޭ ފަރާތްތަކަށް ގަވާއިދުން ރިޕޯޓުކުރުމާއި، ކަމާބެހޭ ބައްދަލުވުންތަކުގައި ބައިވެރިވުން.\n16. ސަރުކާރުގެ އެކި އޮފީސްތަކުން އަތޮޅާއި ރަށުފެންވަރުގެ އިދާރީ ތަފާސްހިސާބު އެއްކުރުމަށް ބޭނުންކުރާ ފޯމުތައް ފުރިހަމަކުރުން.\n17. ކުއްލި ހާލަތްތަކުގައި ވަގުތުން ވަގުތަށް އަތޮޅާއި ރަށުފެންވަރުގައި އެއްކުރަންޖެހޭ އެމަރޖެންސީ އިންފޯ ހަލުވިކަމާއެކު ނެގުމަށްޓަކައި އެހީތެރިވުން.\n18. އަތޮޅާއި ރަށްރަށުގައި ހިންގަމުންދާ ތަރައްޤީގެ ޕްރޮޖެކްޓްތައް މޮނިޓަރކޮށް އިވެލުއޭޓްކޮށް ބެލެހެއްޓުން.\n19. ސެކްޝަނުން ކުރާ މަސައްކަތްތަކާ ގުޅޭގޮތުން ރަށު ކައުންސިލްތަކަށް ބޭނުންވާ ލަފާދިނުން.\n20. ރަށު ކައުންސިލްތައް މޮނިޓަރކޮށް އިވެލުވޭޓްކުރުން.\n21. ހަވާލުކުރެވޭ މަސައްކަތާ ގުޅިގެން އަދާކުރަންޖެހޭ އެހެނިހެން މަސްއޫލިއްޔަތުތައް އަދާކުރުން.\n22. ކައުންސިލަށް ދިމާވާ ކުއްލި އިމަޖެންސީތަކާއި، ކައުންސިލް އިދާރާއިން ކުރިއަށްގެންދާ ޚާއްޞަ މަސައްކަތްތަކުގައި ބައިވެރިވުމާއި، ކައުންސިލް އިދާރާގެ މަސައްކަތުގެ ދާއިރާގެ ތެރެއިން ހަވާލުކުރެވޭ އެހެނިހެން ކަންތައްތައް ކުރުން.\n3. މަސައްކަތުގެ ހުނަރާއި، ފެންވަރާއި، ޤާބިލްކަމުގެ ސިފަތައް.\n4. ގިނަވަގުތު މަސައްކަތު އުޅެވޭ ފަރާތަކަށްވުން.\n5. އިންޓަވިއުއިން (ޕްރެކްޓިކަލްސްއާއެކު) އެންމެމަތީ މާކްސްހޯދާ ފަރާތް.\n2017 ޖަނަވަރީ 22 ވަނަ ދުވަހުގެ 12.00 ގެ ކުރިން، "ސިވިލް ސަރވިސްގެ ވަޒީފާއަށް އެދޭ ފޯމު" ފުރިހަމަކުރުމަށްފަހު، މި އިދާރާއަށް ހުށަހެޅުން.\nއިންޓަވިއުއާއި ޢަމަލީ މަސައްކަތް އޮންނާނެ ތަނާއި މުއްދަތު:\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2017 ޖަނަވަރީ 23 އާއި 28 އާ ދެމެދު، ފ. އަތޮޅު ކައުންސިލްގެ އިދާރާގައެވެ.\n1. މަޢުލޫމާތު ފުރިހަމަކޮށްފައިވާ އެޕްލިކޭޝަން ފޯމާއި، ސިވިލް ސަރވިސްގެ ވަޒީފާއަށް އެދި ހުށަހަޅާ ލިޔުންތައް ލިބުނުކަން ކަށަވަރުކުރާ ފޯމު (ސިވިލް ސަރވިސްގެ ވަޒީފާއަށް އެދޭ ފޯމާއި، ސިވިލް ސަރވިސްގެ ވަޒީފާއަށް އެދި ހުށަހަޅާ ލިޔުންތައް ލިބުނުކަން ކަށަވަރުކުރާ ފޯމު، ފ. އަތޮޅު ކައުންސިލްގެ އިދާރާގެ ކައުންޓަރުން ލިބެން ހުންނާނެއެވެ. އަަދި މި އިދާރާގެ www.faaf.gov.mv ގެ ވެބްސައިޓުން މި ފޯމު ޑައުންލޯޑްވެސް ކުރެވޭނެއެވެ.)\n- މި މަޤާމަށް ކުރިމަތިލާ މީހުންނަކީ އުމުރުން 55 އަހަރުވެފައިވާ މީހުންކަމުގައި ވެގެންނުވާނެއެވެ.\n- ވަޒީފާއަށް އެދި ހުށަހަޅަންޖެހޭ ސުންގަޑި ހަމަވުމަށްފަހު ހުށަހަޅާ ހުށަހެޅުންތަކާއި، އެޓޭޗްކުރަންޖެހޭ ލިއުންތައް ހަމަނުކޮށް ހުށަހަޅާ ހުށަހެޅުންތަކާއި، ފުރިހަމަނުކޮށް ހުށަހަޅާ ހުށަހެޅުންތައް ބަލައެއް ނުގަނެވޭނެއެވެ.\nމި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާނަމަ، މި އޮފީހުގެ ނަންބަރު 6740017 ނަންބަރު ފޯނަށް، ނުވަތަ 6740018 ފޯނަށް ގުޅުން އެދެމެވެ. ފެކްސް ނަންބަރަކީ، 6740019 އެވެ. އީމެއިލް އެޑްރެހަކީ، secretariat@faaf.gov.mv އެވެ.\n7 ރަބީޢުލްއާޚިރު 1438\n05 ޖަނަވަރީ 2017\nޕަބްލިޝްކުރި ގަޑި: 1459\nސުންގަޑި: 22 ޖަނަވަރީ 2017 1200


ވަގުތު6– Esfiya – Dhivehi Vaahaka Site\n- by 💞Nafu💞 - 30- January 7, 2019\nފަރުހާނާ ދިޔުމުން ރޯޝީން ނައީމު ގާތު މިއަދު އޭނާއާއި ފަރުހާނާ ދެއްކި ވާހަކަތައް ކިޔާ ދިނެވެ. އަދި އެއީ އޭނާ ވަރަށް ބޮޑަށް ބޭނުންވާ ކަމެއްކަމާއި އެދަރިފުޅު ގާތުން މަޢާފަށް އެދެން ބޭނުންކަމުގައިވެސް ރޯޝީން ބުނީ ގިސްލެވޭ ހާލުގައިއެވެ. ނައީމު ދޭނެ ޖަވާބަކަށް އިންތިޒާރު ކޮށްލައިގެން ރޯޝީންއަށް އިނދެވުނީ ނޭވާ ހިފައްޓައިލާގެންނެވެ. އަދި އޭނާގެ ހިތް ދިޔައީ ނުހަނު ބާރަށް ތެޅެމުންނެވެ. ނައީމުވެސް ފުންނޭވާއެއް ދޫކޮށްލާފައި އޭނާގެ ޖަވާބު ރޯޝީންއަށް އިއްވާލިއެވެ.\n”ރޯޝީން.. އަހަރެމެންގެ ކައިވެންޏަށް ނަވާރަ އަހަރު ފުރުނި އިރުވެސް ރޯޝީން އަހަރެންގާތު ކަމަކު ބުނެފައެއް ނުވޭ.. މިއަދު އަދި ރޯޝީން އަހަރެންގާތު ފުރަތަމަ ފަހަރަށް ކަމަކަށް އެދިއްޖެ.. އަހަރެންވެސް ތިކަމާ އެއްބަސް.. ރޯޝީންގެ ތިއެދުމަކަށް އަހަރެން ނޫނެކޭ ނުބުނާނަން..” ނައީމު ގެ ޖަވާބު އިވިފައި ރޯޝީންގެ އަނގައިގެ ހުރި ހުރިހާ ދަތެއް ފެންނަވަރަށް ހިނިތުންވެލިއެވެ. އަދި ޝުކުރިއްޔާއޭ ބުނެލަމުން ރޯޝީން ގޮސް ނައީމުގެ ގައިގާ ނުހަނު ބާރަށް ބައްދާލިއެވެ. ”ނައީމު ތިހެން ވީއިރު ދެން އަވަހަށް ޖެންޑާއަށް ގުޅަން ހިނގާ.. އަހަރެން ބޭނުން މިރޭވެސް އެދަރިފުޅު ގެންނަން.. ނައީމް.. އެދަރިފުޅަށް ވެސް ބައްޕައެއްގެ ލޯބި ދޭނަން ދޯ؟” ރޯޝީން ހުރީ އުފަލުން މޮޔަވާވަރު ވެފައެވެ. ނަމަވެސް އެންމެ ފަހު ޖުމުލަ ބުނެލީ ލޯމަރައިލާގެން ހުރެެއެވެ. އެއަޑުގައި ތުރުތުރެއްވެސް ހުއްޓެވެ. ”ރޯޝީންއަށް ހީވަނީ އަހަރެން އެކުއްޖާއަށް ބައްޕައެއްގެ ލޯބި ނުދޭނެހެންތަ؟ ތިހެން ހީކުރެވެންޔާ ތިއީ ކުންހީއެއް.. އަހަރެން އެދަރިފުޅަށް ވެސް ބައްޕައެއްގެ ލޯބިދޭނަން.. އަމިއްލަ ދަރިއެއް ފަދައިން..” ނައީމު ބުނެލިއެވެ.\nމިފަހަރުވެސް ނައީމު ދިން ޖަވާބުން ރޯޝީންގެ ހިނިތުންވުން ކުރިއަށް ވުރެ ބޮޑަށް ފުޅާވިއެވެ. އަނެއްކާވެސް އައިސް ޝުކުރިއްޔާއޭ ބުނެލިއެވެ. ނައީމު ދެން އަވަސްވެގަތީ ކުޑަކުދިންގެ ހިޔާއަށް ގުޅުމަށެވެ. ”އައްސަލާމް ޢަލައިކުމް..އަޅުގަނޑު ކުޑަ މައުލޫމާތުކޮޅެއް ސާފުކޮށްލަން ވެގެން އިނގޭތޯ…؟” ނައީމު ވަރަށް އަދަބުވެރިކާއިއެކު ވާހަކަދެއްކިއެވެ. ”ވަޢަލައިކުމުއްސަލާމް.. އާދެ…ބުނުއްވާ އިނގޭތޯ” އެކޮޅުން އަންހެންކުއްޖަކު ބުނެލި އަޑު އިވުނެވެ. ”އައިޝަތު އިޔާނާ ކިޔާ 20 އަހަރުގެ އަންހެން ކުއްޖަކު ތިތާނގެ ބެލުމުގެ ދަށުގައި އެބަހުރިތޯ؟ ”އެއީ ކޮން ރަށެއްގެ ކުއްޖެއްތޯ؟ އަދި އެ ކުއްޖާ އާއި ބެހޭ އިތުރު މައުލޫމާތެއް އިނގިލައްވާތޯ؟ އެއަންހެން ކުއްޖާ އަނެއްކާވެސް ބުނެލިއެވެ. ”އެއީ ހއ.ވަށަފަރު ކުއްޖެއް…އެއީ އަޅުގަނޑުގެ އަންހެނުން ފާތިމަތު ރޯޝީންގެ ދަރިއެއް…އެ..އެކުއްޖާގެ ބަ..ބައްޕައެެއް ނުހުންނާނެ..” ނައީމު ވަރަށް ހާސްވެފައި ބުނެލިއެވެ. ”އާދެ…އައިޝަތު އިޔާނާ ހުންނެވީ އަޅުގަނޑުމެންގެ ބެލުމުގެ ދަށުގައި އިނގޭތޯ..” ސިކުންތު ކޮޅެއްގެ ހަމަހިމޭން ކަމަށްފަހު އެކުއްޖާ ޖަވާބުދިނެވެ. ”އެހެންތޯ؟ އަޅުގަނޑު ބޭނުން މިހާރު މިވަގުތު އިޔާނާ އަޅުގަނޑުމެންގެ ބެލުމުގެ ދަށަށް ގެންނަން…ކިހިނެއްތޯ އަޅުގަނޑުމެން ހަދަން ޖެހޭނީ؟ ނައީމުގެ އަޑުން އުފާވެރިކަން ފާޅުވޭވޭ ހުއްޓެެވެ. ރޯޝީނުގެ އެދުން ފުރިހަމަ ކޮށްދެވެން ދެން މާ ގިނަ ދުވަހެއް ނެތޭ އޭނާގެ ހިތަށް އަރަމުން ދިޔައެވެ. އަދި އިޔާނާ ފެނުމުން ރޯޝީނު އުފާވެފައި ހުންނާނެ ގޮތް އޭނާއަށް ސިފަވަމުން ދިޔައެވެ.\nކުޑަކުދިންގެ ހިޔާއިން، އިޔާނާ ގެނައުމަށްޓަކައި ކަންތައް ކުރަންވީ ގޮތް އެކުއްޖާ ވަރަށް ރަނގަޅަށް ނައީމުއަށް ކިޔާދެމުން ދިޔައެވެ. މިއީ ގިނަ މަރުހަލާތަކެއް ކަޑައްތުކުރަން ޖެހޭ ކަމަކަށް ވުމުން ހަފްތާއެއް ވަރު ވާނެކަމަށް އެކުއްޖާ ބުންޏެވެ. އެހެނަސް ނައީމު ހުރީ ކުރަންޖެހުނު ކޮންމެ ކަމެއްވެސް ކުރަން ތައްޔާރަށެވެ.\nއިޝާ ނަމާދު ކޮށްލައިގެން ލަމްހާ އިނީ ޤުރްޢާން ކިޔަވާށެވެ. ކިޔަވަން އިން ނަމަވެސް އެކިޔެވޭ އެއްޗަކާ މެދު ލަމްހާއަށް ނުވިސްނޭ ކަހަލައެވެ. ޝިބާންގެ މަތިން ހަނދާންވެ އޭނާއަށް ދިޔައީ ރޮވެމުންނެވެ. ލަމްހާގެ ކައިރީގައި ޝިނާންވެސް ހަތިމު ހިފައިގެން ކިޔަވަން އިނެވެ. އެދެމައިންގެ އަބަދުގެވެސް ދުޢާއަކީ ޝިބާން އިސްލާހުވެ ރަނގަޅު މީހަކަށް ވެގެން އެމީހުންގެ ކައިރިއަށް އަލުން އަނބުރާ އައުމެވެ. ނަމަވެސް ތަގްދީރުގައި ލިޔެވިފައިވާ އެއްޗެއް އިނގޭނީ ފަހެ ކާކަށް ހެއްޔެވެ؟ ހީނުކުރާ ގޮތް ގޮތަށް ވެސް ކަންކަން ވެ ނިމިގެން ދެއެވެ. އެހުރިހާކަމަކަށް ވެސް ޖެހޭނީ ކެތްތެރިކަމާއި ހިތްވަރާއިއެކު ކުރިމަތިލާށެވެ. އެނޫން ގޮތެއް ނޯންނާނެއެވެ.\nހަފްތާއެއްގެ ބުރަ މަސައްކަތަށްފަހު މިއަދަކީ އިޔާނާ ރޯޝީނުމެންނާއި ބައްދަލު ކުރާ ދުވަހެވެ. މިދުވަހަށްޓަކައި އެދެމަފިރިން ވަނީ ވަރަށް ބޮޑެތި ތައްޔާރީތަކެއްވެފައެވެ. އިޔާނާއަށް ވަކިން ކޮޓަރިއެއް ތައްޔާރު ކޮށްދީފައި ވާއިރު، ރީތި ހެދުމާއި ފައިވާންތައް ވެސް ވަނީ ހޯދައިދީފައެވެ. ހީވަނީ އަލަތު ދަރިފުޅަށް ދެމީހުން ތައްޔާރު ވަނީ ހެންނެވެ.\nއަމާން އޮމާން ދަތުރަކަށްފަހު ރޯޝީންމެންނަށް ކ. ވިލިނގިއްޔަށް ދެވުނީ އޭގެ އަނެއް ދުވަހުގެ ހަވީރުގެ ވަގުތުގައެވެ. ވިލިނގިއްޔަކީ ރޯޝީނުއަށް އައު މާހައުލެއްކަމުން އޭނާއަށް ދިޔައީ ވަށައިގެން ބެލެމުންނެވެ. އަދި އެތަން މާލެއާއި ތަފާތުުވަރު އިހްސާސްވަމުން ދިޔައެވެ. މަގުތަކުގައި ގާ ޖަހައިފައިވާލެއް ތަރުތީބުކަމެވެ. ގަސްތައް އިންދާފައިވާލެއް ތަރުތީބުކަމެވެ. އެރަށުގެ ރައްޔިތުން ގަސް އިންދަން ހާއްސަ ސަމާލުކަމެއް ދޭކަމެވެ.\nގަސްގަހުގައި އުނދޯލިތަށް އަޅުވާލައިފައި ވާއިރު އެރަށުގެ އަތިރިމަތި ނުހަނު ހިތްގައިމުކަމަށް ދައްކައެވެ. އެ ހިތްގައިމުކަމުން އުފާ ހޯދުމަށްޓަކައި މީހުން އެމީހުންގެ ދަރިން ގޮވައިގެން އުނދޯލިތަކުގައި ތިއްބެއެވެ. ހަވީރުގެ ވަގުތުކަމުން މަގުމަތީގައި މިހުން ގިނައެވެ. އެއްބައި ކުދިން ގުޑި އަރުވަން އުޅޭއިރު އެނެއްބައި ކުދިން ސްކޭޓްބޯޑަށް އަރައިގެން އެދުއްވަން އުޅެއެވެ. ރޯޝީންމެން އަތިރި މަތިން ލައިގެން ދިޔައީ އެމީހުން ދާން ބޭނުންވާ މަންޒިލަށް ދިޔުމަށެވެ. ފެންނަ ކޮންމެ މީހަކު ދިޔައީ އެމީހުންނަށް ހިނިތުންވުމެއް ރައްދުކުރަމުންނެވެ. ބަދަލުގައި ރޯޝީންމެން ވެސް ދިޔައީ ހިނިތުންވުން ރައްދުކުރަމުންނެވެ.\nކުޑަކުދިން ހިޔާގެ ދޮރާށިން ވަދެގެން ދިޔައިރު ރޯޝިންގެ ހިތް ދިޔައި އާދަޔާ ޚިލާފު ބާރަށް ތެޅެމުންނެވެ. އިޔާނާ އޭނާއާއި ދޭތެރޭ ކަންތައް ކުރާނެ ގޮޮތެއް ނޭނގޭތީއެވެ. އެހެނީ އޭނާ އެދަރިފުޅު ވަނީ ނުލާހިކު ކުޑައިރު އެހެން ބައެއްގެ އަތް މައްޗަށް ދޫކޮށްލާފައެވެ. އިޔާނާއަށް ބައްޕައެއްގެ ލޯބި ލިބެން ނެތް އިރު، އަމިއްލަ ދެއަތުން އޭނާ ވަނީ އެ މައުސޫމު ދަރިފުޅު އޭނާއާއި ވެސް ވަކިކޮށްފައެވެ. މަންމައެއްގެ ލޯބި ދިނުމެއްނެތިއެވެ. ރޯޝީނުގެ ހިތައް، އަހަރެން މިއީ ކޮންކަހަލަ މައެއްހޭ އަރަމުން ދިޔައެވެ.\nރޯޝީނުގެ ޙާލަތު ނައީމުއަށް ވިސްނި، އޭނާގެ އަތުގައި ހިފާލައި ވަރަށް ބާރަށް ފިތާލީ ރޯޝީނުއަށް ހިތްވަރު ދިނުމުގެ ގޮތުންނެވެ. އަދި އަބަދުވެސް ކޮންމެ ހާލަތެއްގައި ވެސް ރޯޝީނުއާއި އެކީ ހުންނާނެ ކަމުގެ ޔަޤީންކަން ދޭ ފަދައަކުންނެވެ. ރޯޝީނުމެއްނަށް އިޔާނާއާއި ބައްދަލުކުރެވުނީ އޭގެ 30 މިނެޓް ފަހުންނެވެ. އެދަރިފުޅު ފެނި ރޯޝީނުގެ ހިތުގައި މައިވަންތަކަމުގެ ކުލުނު ކެކި އަރައިގަތެވެ. އެދަރިފުޅު އޭނާއާއި ނުލާ 20 އަހަރު ދުވަސް ހެދަކޮށްފިއެވެ. ނައީމު އަށްވެސް ވީ ހަމައެވަރެވެ. އިޔާނާ ފެނި އޭނާގެ ހިތަށްވެސް އެރީ ހަމަ އެފަދައިންނެވެ. އަދި އޭނާ އެންމެ ހައިރާންވި އިޔާނާ ރޯޝީނުއާއި ވައްތަރު ކަމުންނެވެ. ރޯޝީނުގެ ވަރަށް ގިނަ ސިފަތަކެއް އިޔާނާއަށް ލިބިފައި ވެއެވެ. ހަންގަނޑު ނުހަނު އޮމާންވެފައި ދޮނެވެ. ހިތިފަތު ބުމައެއް ލިބިފައި ވާއިރު އެރީތިކަން ދެގުނައެވެ. އަދި އެރީތިކަމަށް އިތުރު ފުރިހަމަކަމެއް ގެނެސްދެނީ އެ ފިޔާތޮށި ކުލައިގެ ރީތި ތުންފަތުގެ ސަބަބުންނެވެ. މޭކްއަޕް ނުކޮށް ހުންނައިރުވެސް ނުހަނު ފުރިހަމައެވެ. ރޯޝީންއާ ނުހަނު ވައްތަރެވެ.\nއިޔާނާ އައިސް ކައިރީގައި ހުއްޓިލުމުން ރޯޝީން އަށް ނުހަނު ބާރަށް އިޔާނާގެ ގައިގައި ބައްދާލިއެވެ. އަދި ނުހަނު ލޯބިން އިޔާނާގެ ބުރަކަށީގައި ފިރުމަންފެށިއެވެ. ”ދަރިފުޅާ…މިއީ ދަރިފުޅުގެ މަންމައޭ….މަންމަ މިއަދު މިއައީ މަންމައަށް ކުރެވުނު ކުށަށް ދަރިފުޅުގެ ކިބައިން މަޢާފަށް އެދެން…މަންމަ ޤަބޫލުކުރަން ދަރިފުޅާއި މެދު ކަންތައްކުރެވުނީ ވަރަށް ގޯސްކޮށްކަން…ދަރިފުޅު، މަންމައަށް އެންމެ ބޭނުންވީ ދުވަހު ގޮތްނޭނގޭ ބައެއްގެ އަތްދަށަށް ދޫކޮށްލެވުނީ…ދަރިފުޅާ! މިމަންމައަށް މަންމަގެ ކުށް ޤަބޫލުކުރެވިއްޖެ…މަންމަ މިހާރު ވަރަށް ދެރަވޭ ދަރިފުޅަށް އެހެން ކަންތައްކުރެވުނީމާ…މަންމައަށް މަޢާފުކޮށްދީ!….” ރޯޝީނުއަށް ވަރަށް އަސަރާއި އެކު އެހެން ބުނެލެވުނެވެ. ހަމަ އެހިނދު އިޔާނާއަށް، ވައި އަޑުން މަންމާއޭ ކިޔާ ގޮވާލެވުނީ ހައިރާން ކަމާއިއެކުއެވެ. އިޔާނާ ރޯޝީންއާއި ދިމާއަށް މަންމާއޭ ކިޔާފައި ގޮވާލުމުން އެހިތަށް ނުހަނު ބޮޑު ހިތްހަމަ ޖެހުމެއް ލިބުނެވެ. ރޯޝީން ހީކުރީ އިޔާނާ އޭނާއާ ދިމާ ބަލާވެސް ނުލާނެ ކަމަށެވެ. އަދި މަންމާއޭ ކިޔާފަައި ނުވެސް ގޮވާލާނޭ ކަމަށެވެ. ނަމަވެސް ރޯޝީން ހީކުރި ގޮތާ އިޔާނާ މުޅިން ތަފާތެވެ. ރޯޝީންއާ ބައްދަލު ކުރީވެސް ހިތްހެޔޮކަމާއި އެކީއެވެ. މަންމާއޭ ކިޔާފައި ގޮވާލީވެސް ނުހަނު ލޯތްބާއި އެކީއެވެ. އައިސް ބައްދާލީ ވެސް ހިނިތުންވުމަކާއިއެކީއެވެ. ނައީމުވެސް އިޔާނާގެ ބޮލުގައި ނުހަނު ލޯބިން ފިރުމާލިއެވެ.\n”މިއޮތީ އިޔާނާގެ އައިޑީ ކާޑާއި އެހެނިހެން މުހިންމު ލިޔުންތައް….” އެ އަސަރުގަދަ ވަުިތުކޮޅަށް ނިމުމެއް އައީ އެތަނުގައި މަސައްކަތްކުރާ މުއައްޒަފަކު އައިސް ވާހަކަ ދައްކަން ފެށުމުންނެވެ. ދެން އެމީހުން އަވަސްވެގަތީ އިޔާނާ ގެ ސާމާނުތައް ހިފައިގެން އަނބުރާ ރަށަށް ދިއުމަށެވެ. ނައީމު ވަނީ ހުރިހާ ކަމެއް ހަމަޖައްސާފައިކަމުންނުހަނު ފަސޭހައިން ރަށަށް ދެވޭގޮތް ވިއެވެ.. ދިޔަ މަގުމަތީގައި ވެސް ރޯޝީންއަށް ބެލެނީ އިޔާނާއަށެވެ. ދެމީހުން އަތުގުޅާލައިގެން ދިޔައިރު އެތަށް ބަޔަކު ދިޔައީ އެދެ މީހުންނަށް ބަލަމުންނެވެ. ނަމަވެސް އެކަމަށް އެއްވެސް ފަރުވާލެއް ނުބަހައްޓާ ތިން މީހުން ދިޔައީ އެއާޕޯޓަށެވެ.\nކަނޑުގެ ލޮނުގަނޑު ކަފަމުން އެންމެ ބާރު ސްޕީޑްގައި ހދ. ހަނިމާދޫން ހއ. ވަށަފަރަށް ދަތުރުކުރަމުން ދިޔަ ލޯންޗް އެއްގަޑިއިރު ގެ ދަތުރަކަށް ފަހު ވަށަފަރުގެ ފަޅަށް ވަނިއެވެ. ލޯންޗް ފާލަމާއި ގާތް ކުރެވުމުން ފުރަތަމަ ވެސް ލޯންޗްއިން ފޭބީ ނައީމުއެވެ. ނައީމު ފައިބައިފައި ދެން އުޅެންފެށީ ރޯޝީންއާއި އިޔާނާ ބޭލުމުގައެވެ. އިޔާނާގެ ފޮށި ހިފައިގެން ގޮސް ކާރެއް މަޑުކުރުވާ އެއަށް ތިން މީހުން އަރާ ގެއަށް ދިޔުމަށް ދަތުރު ފެށިއެވެ. ފަސް މިނެޓްގެ ދަތުރަކަށް ފަހު ކާރު އައިސް މަޑު ކޮށްލީ މެޒޯގެ ކުރިމައްޗަށެވެ.\nތިން މީހުން ގެއަށް ވަދެ، ގޭގެ ތަންތަން އިޔާނާއަށް ތަޢާރަފުކޮށްލަދިނުމުގައި ރޯޝީނު އުޅުނެވެ. އަދި އިޔާނާ ހާއްސަކޮށް އެދެމަފިރިން ހެދި ކޮޓަރި ދައްކައިދިނެވެ. އެތަން ފެނުމުން އިޔާނާގެ ދެލޯ ބޮޑުވެ، ވަރަށް ބޮޑު ހައިރާންކަމެއް ލިބިގެން ދިޔައެވެ. އޭނާގެ މަންމައާއި ބައްޕަ އޭނާއަށްޓަކައި ކޮށްދީފައިވާ ކަންތައްތައް ފެނުމުންނެވެ. އޭނާއަށް ހޯދައިދީފައިވާ ތަކެތި ފެނުމުންނެވެ. އިޔާނާ އަރާމުކުރުމަށް ކޮޓަރިއަށް ވައްދާފައި ރޯޝީން އެކޮޓަރިން ނުކުމެގެން ދިޔައީ ކާނެ އެއްޗެއް ތައްޔާރުކޮށްލުމަށެވެ.\nކައްކާ ނިންމާފައި ނައީމުއަށާއި އިޔާނާއަށް ރޯޝީން ގޮވަން ފެށީ ކާން އައުމަށެވެ. ”ރޯޝީން.. ތަނެއްގައި ރޯވީތަ ތިހާ ބާރަށް ތިގޮވަނީ؟” ”ތަނެއްގައި ރޯނުވިއްޔާ ދެރައެއްނު.. ބާރަށް ގޮވައިގެން ނޫނީ އަޑެއް ނީވޭ ވިޔަ.. އާދޭ ކާން..” ރޯޝީން ކައްކާފައި ހުރި އެއްޗެހިތަކަށް އިޝާރާތް ކޮށްލަމުން ގުދުވެލައިފައި ކާން އައުމަށް ބުނެލި ވަގުތު އިޔާނާ އާއި ނައީމު ހޭންފެށިއެވެ. އަދިވެސް ތިހެން ހުންނަނީ ހޭ ކިޔާފައި ރޯޝީން އެދެ މީހުންގެ އަތުގައި ހިފައިގެން ގެނެސް ގޮނޑީގައި ބޭންދިއެވެ. ކާން ތިބިއިރުވެސް ތިން މީހުން ދިޔައީ އެކި ވާހަކަ ދައްކަމުންނެވެ. ނަމަވެސް އިޔާނާ ކައިގެން ދިޔުމުން މުޅި ކާކޮޓަރިވެސް ހިމޭންވިއެވެ. ”ވަރަށް ހަނދާންވޭބަ އިޔާން މަތިން.. އަދި އެބައޮތް ބާކީ ތިން އަހަރު އިޔާން ދޫކޮށްލަން.. ހާދަ ދުވަހެކޭ އެއީ.. އިޔާނާއަށް އަދި އިޔާންގެ ވާހަކަ ނުކިޔައިދީ މިއުޅެނީ..” ރޯޝީން އިނީ ނުހަނު ދެރަވެފައެވެ. މި އުފަލުގައި ހޭދަ ކޮށްލަން އިޔާން ހުރިނަމައޭ ރޯޝީންގެ ހިތަށް އެރިއެވެ. އަދި ހިތާހިތުން ދުޢާ ކުރެވެން ފެށީ އިޔާންއަށް ހެޔޮ ވިސްނުން ދެއްވުމަށެވެ.\n”މަންމާ.. މީ މިފޮޓޯގަ މިއިނދީ ކާކުތަ؟ މިގެއަކުން މީނައެއް ނުފެނޭ..” އިޔާނާ ރޯޝީންމެންގެ ކޮޓަރިއަށް އައިސް ވަނީ ފްރޭމްއެއް ހިފައިގެންނެވެ. ”ދަރިފުޅާ އާދެބަލަ..” އިޔާނާ އައިސް ރޯޝީން ގާތު އިށީނދުމުން ރޯޝީން ވާހަކަ ދައްކަން ފެށިއެވެ. ”ދަރިފުޅާ ތީ މަންމަގެ ދަރިއެއް.. އިޔާން.. ދަރިފުޅުގެ ކޮއްކޮ.. މިހާރު އިޔާން ވީ ޖަލުގައި.. މަސްތުވާތަކެތީގެ މައްސަލައެއްގައި.. އިޔާން އުޅުނީ ވަރަށް ގޯސްކޮށް.. ބޭނުން ގޮތަކަށް އުޅުނީ.. ދުނިޔޭގެ މަޖަލުގައި.. މަންމައާއި ހެދި އިޔާން ވެސް ގޯސް މަގަށް އެޅުނީ.. މިދިޔަ އަހަރު އިޔާން އެމައްސަލާގައި ހައްޔަރު ކުރީ.. ހަތަރު އަހަރަށް ޖަލަށް ލީ..” ރޯޝީން އިޔާންގެ ވާހަކަ އިޔާނާއަށް ކިޔާދިނެވެ. އިޔާނާ ހުރީ ވަރަށް ބޮޑަށް އުފާވެފައިއެވެ. އޭނާގެ ކޮއްކޮއެއް ހުރީމައެވެ. އަދި އެވެސް ފިރިހެން ކޮއްކޮއެެވެ. ނަމަވެސް އޭނާގެ ކޮއްކޮގެ އުޅުމުގެ ވާހަަކަ އަޑު އިވުމުން އިޔާނާގެ ހިތުގައި ބިރުވެރިކަން އުފެދުނެވެ. އޭނާއަށް ކޮންމެފަދަ ގޮތެއްވެސް ހަދާފާނޭ އިޔާނާގެ ހިތަށް އެރިއެވެ. އެގޮތަށް ތިއްބާ އަސްރު ނަމާދު ބަންގިގޮވުމުން ނަމާދު ކުރަން ދަނީ އޭ ބުނެފައި އިޔާނާ އެ ކޮޓަރިން ނުކުމެގެން ދިޔައެވެ. އަދި ދިޔައީ ރޯޝީން ގާތުވެސް ނަމާދުކޮށް ކޮއްކޮ އަށް ހެޔޮ ވިސްނުން ދެއްވާތޯ ދުޢާކުރާށޭ ބުނެފައިއެވެ. ރޯޝީންއަށް ވިސްނައިލެވުނީ އިޔާނާގެ ހުރި ރަނގަޅު ސިފަތަކާއި މެދުއެވެ. އިޔާން އަށާއި އިޔާނާއަށް އެއްގޮތަކަށް ކަންތައް ކުރެވުމުންވެސް އިޔާންއަށް ވުރެ އިޔާނާ ހާދަ ތަފާތެވެ. އެގޮތަށް އިޔާނާ އާއި އިޔާން އާއި މެދު ވިސްނަން އޮވެފައި ރޯޝީން ވެސް ނަމާދަށް އެރިއެވެ. އަދި އެދެ ކުދިންނަށް ހެޔޮ ރަހްމަތް ލައްވާތޯ ދުޢާކުރިއެވެ.\nސާޔާ (14 ވަނަ ބައި)\nYey me first dhw🙂..Al’hamdhulliah..masha allah 😀vrh vrh reethi mi part vx..Vrh ufaa vejje ehaa avahah up kohdhinyma..plx upload nxt part soon Mariyanbu🙂😀.. <3 <3 <3\nAwwwn thank u beryl stone.. ❤💖💓 beryl stone ge comment kyhve tha ehaa lahun mi fennani…🤔🤔🤔\nMiothy6vana part up vefai..😊😊😊 unmeedhu kuran mi part vs kamudhaane kamah…😀😊..\nKiyaalaifa comment kohlahchey..😊😊\nHaveanice day..💓💓\nI m first right vaahaka feshunysure kiyan it’s really intreasting I love it mi prt vx v rythi masha allah ❤❤ keep it up when not prt ?\nyess aishaa.. u r first.. congratulations on being first aishaa.. 🙂 🙂 nd thank u so much.. 🙂 vr vr happy vehjje aishaa ge comment kiyaalaifa.. 🙂 nxt part vr avahah up kohla dheynan.. 🙂 keep waiting.. 🙂\nWow . Obiness to the max\nawwn… thanks queen.. 🙂 🙂 🙂\nVvvv reeethi mivaahaka love it 😘\nMaa sha allah.. vrh furi hama.. emme furathama part in feshigen mi part ah ves hama superb… 😍😍😍😍👌👌👌😘 vrh reethi.. ummeedhu kuran vrh avahah 8 vana part up vaane kamah.. writer ah v varakun up kohdhemun dhiyaeema hama rangalhu vaane.. inthizaaru kuraanan, in sha allah.. 😊☺😌\nOh sorry..7vana bai.. hehe\nAwwn… Thank u anonymous..❤❤❤\nVr happy vehjje dear ah mi vaahaka rythi v ma… 💓💖💓 Thank u.. 😊💖😊\nV nyc mi part ves….and i have followed u in instagram….u r my age so just wanted to talk to you…whn next part???? ❤❤❤❤❤❤❤❤❤❤❤❤❤


Penalty gai Green balikoh Maziya Semifinal ah - vNews.mv\nޕެނަލްޓީގައި ގްރީން ބަލިކޮށް މާޒިޔާ ސެމީފައިނަލަށް\nއިސްމާޢީލް ޝާހު 06 March 2020, 20:29\nކްލަބު ގްރީން ސްޓްރީޓްސް ޕެނަލްޓީން ބަލިކޮށް އެފްއޭ ކަޕް ފުޓުބޯޅަ މުބާރާތުގެ ސެމީފައިނަލަށް މާޒިޔާ ސްޕޯޓްސް އެންޑް ރެކްރިއޭޝަން ދަތުރުކޮށްފިއެެވެ.\nގައުމީ ފުޓްބޯޅަ ދަނޑުގައި ބުރާސްފަތި ދުވަހުގެރޭ ކުޅުނު މެޗު ފަށައިގެން 14 ވަނަ މިނެޓުގައި ގްރީނުން ވަނީ ލަނޑު ޖަހާ ލީޑު ނަގައިފައެވެ. މި ލަނޑު އެޓީމަށް ކާމިޔާބުކޮށްދިނީ އަހުމަދު ރަޝީދު (އައްމަޑޭ) އެވެ. މެޗުގެ 61 ވަނަ މިނެޓުގައި މާޒިޔާއިން ވަނީ ލަނޑު ޖަހާ ނަތީޖާ އެއްވަރުކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ ހަމްޒާ މުހައްމަދު (ހަމްޕު) އެވެ.\nމެޗުގެ 90 މިނެޓު ހަމަވުމުން ނަތީޖާ ނެރެން ކުޅުނު އިތުރު ވަގުތުގެ ހަވަނަ މިނެޓުގައި ގްރީނުން ވަނީ އިތުރު ލަނޑެއް ޖަހާ ލީޑު ނަގާފައެވެ. މި ލަނޑު އެޓީމަށް ކާމިޔާބުކޮށްދިނީ ކެޕްޓަން މުހައްމަދު އުމެއިރު އެވެ. މާޒިޔާގެ ބިދޭސީ ދެ ޑިފެންޑަރުން ކުރިޔަށް އަރުވައި ކުޅުނު މި މެޗުގެ އިތުރު ވަގުތުގެ އެންމެ ފަހު ސިކުންތުގައި އެޓީމުގެ ދެވަނަ ލަނޑު ކާމިޔާބުކޮށްދިނީ އިބްރާހީމް މަހުދީ (ފޭދޫ އިއްބެ) އެވެ.\nއިތުރު ވަގުތު ނަތީޖާ އެއްވަރު ވުމުން ޖެހި ޕެނަލްޓީ ޝޫޓްއައުޓް މާޒިޔާއިން ކާމިޔާބުކުރީ 6-5 ގެ ނަތީޖާއަކުންނެވެ. މެޗަށްފަހު ވާހަކަ ދައްކަމުން މާޒިޔާގެ ކޯޗު މަރުޖާން ސެކުލޮސްކީ ބުނީ މެޗުން މޮޅުވުމުން ކުޅުންތެރިންނަށް މަރުހަބާ ކިޔާ ކަމަށާއި ހަފުތާއެއްގެ ތެރޭގައި ތިން މެޗު ކުޅެން ޖެހުމުން އުނދަގޫ ތަކަކާއި ދިމާވި ކަމަށެވެ.\nކްލަބު ގްރީން ސްޓްރީޓްސް ދިވެހި އެފްއޭ ކަޕް މާޒިޔާ ސްޕޯޓްސް އެންޑް ރެކްރިއޭޝަން ކުޅިވަރު


Maldivian idol Naib Raees premiere koh dhevvaifi\nމޯލްޑިވިއަން އައިޑޮލް ނައިބު ރައީސް ޕްރިމިއާކޮށް ދެއްވައިފި\nއައިޑޮލް ޕްރިމިއާކޮށްދެއްވަނީ: އާ ސީޒަންގެ އެޕިސޯޑް ކޮންމެ ހުކުރު ހޮނިހިރެއްގައި އަންނާނެ - ފޮޓޯ: އަހުމަދު ޝުރާއު \_ އަވަސް\nމޯލްޑިވިއަން އައިޑޮލްގެ ސީޒަން ދޭއެއް ނައިބު ރައީސް އަބްދުﷲ ޖިހާދު މިރޭ ޕްރިމިއާކޮށް ދެއްވައިފި އެވެ. އައިޑޮލް ޕްރިމިއާ ކޮށްފައިވަނީ އެކަމަށްޓަކައި މިރޭ ޝްވެކް ސިނަމާގައި ބޭއްވި ހާއްސަ ރަސްމިއްޔާތެއްގަ އެވެ.\nމިރޭ ޝްވެކް ސިނަމާގައި ޕްރިމިއާކުރަން ރެޑް ކާޕެޓް އިވެންޓެއް ބޭއްވިއިރު އެ އިވެންޓްގައި ޝޯގެ ސްޕޮންސަރުންނާއި ޕާޓްނަރުން އަދި ދައުވަތު ދެއްވި ބައެއް ހާއްސަ ފަރާތްތަކުން ބައިވެރިވި އެވެ. އަދި ފުރަތަމަ ސީޒަންގެ ގަދަ 10 ގައި ހިމެނުނު ބައެއް ބައިވެރިން ވެސް ބައިވެރިވި އެވެ.\nމިރޭ އައިޑޮލް ފެށިގެން ދިޔައިރު މިރޭ ދައްކާފައިވަނީ މާލެ އޮޑިޝަނެވެ. މާދަމާ ރޭ ވެސް މާލޭ އޮޑިޝަންގެ ޝޯއެއް ދައްކާނެ އެވެ.\nމޯލްޑިވިއަން އައިޑޮލްގެ ޓީމުން ވަނީ ބެލުންތެރިންގެ އުއްމީދުތަކާ އެއް ފެންވަރުގެ ޝޯއެއް މިފަހަރު ވެސް ގެނެސްދޭނެ ކަމުގެ ޔަގީންކަން ދީފަ އެވެ. ޝޯ ވަަރަށް ހިތްގައިމުވެފައިވާ ޝައުގުވެރިވާނެ ކަމަށް ޓީމުން ބުނެ އެވެ.\nރާއްޖޭގެ ފަސް ސަރަހައްދެއް އޮޑިޝަންތައް ވަނީ ބާއްވާފަ އެވެ. އެއީ އައްޑޫ ސިޓީ، ލ. ގަން، ބ. އޭދަފުށި، މާލެ ސިޓީ އަދި ހދ. ކުޅުދުއްފުށީގަ އެވެ. އެ ފަސް އޮޑިޝަނުން ޖުމްލަ 43 ބައިވެރިޔަކު ވަނީ ޝޯގެ ފުރަތަމަ ރައުންޑް ކަމަށްވާ ތިއޭޓާ ރައުންޑަށް ގޮސްފަ އެވެ.\nހުމުގެ ނުރައްކަލާއެކު މޯލްޑިވިއަން އައިޑޮލް ވެސް ހުއްޓުމަކަށް\nއައިޑޮލްގެ ޓީމުން ސްޕޮންސަރުންނާއެކު ގާލާ ނައިޓެއް ބާއްވައިފި\nތައްޔާރުތަ؟ އައިޑޮލްގެ ޕްރިމިއާ ނައިޓްގެ ރެޑް ކާޕެޓް ޝްވެކްގައި!